
Parlamentul României

Camera Deputaţilor                                                                                                                                                                                                                                   
	Comisia pentru apărare, ordine

publică şi siguranţă naţională

Nr.32/643/2007
	                                    Bucureşti, 16.10.2007 

                          Pl. x. 571/2007


RAPORT 
asupra propunerii legislative pentru modificarea punctului 8 al Articolului unic din 

Legea nr. 9 din 09.01.2007 pentru modificarea Legii nr. 333/2003 privind paza obiectivelor, bunurilor, valorilor şi protecţia persoanelor, publicată în 

Monitorul Oficial nr. 30 din 17.01.2007
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond cu propunerea legislativă pentru modificarea punctului 8 al Articolului unic din Legea nr. 9 din 09.01.2007 pentru modificarea Legii nr. 333/2003 privind paza obiectivelor, bunurilor, valorilor şi protecţia persoanelor, publicată în Monitorul Oficial nr. 30 din 17.01.2007, trimisă cu adresa nr. Pl.x. 571 din 10 septembrie 2007 şi înregistrată cu nr.32/643 din 12.09.2007. 

Consiliul Legislativ, cu nr. 358/19.03.2007, a avizat favorabil iniţiativa legislativă, cu observaţii şi propuneri.
Comisia juridică, de disciplină şi imunităţi, cu nr. Pl-x 571 din 19.09.2007 a avizat negativ propunerea legislativă. 
Comisia pentru administraţie publică, amenajarea teritoriului şi echilibru ecologic, cu nr. 26/1866 din 09.10.2007 a avizat negativ propunerea legislativă

Guvernul, prin punctul său de vedere, trimis cu adresa nr. 888 din 20.04.2007, nu susţine adoptarea acestei iniţiative legislative.

Propunerea legislativă urmăreşte modificarea art. 61 din Legea nr. 333/2003 în sensul redimensionării cuantumului amenzilor contravenţionale prevăzute la art. 60 lit. a) –c).
2. Iniţiativa legislativă face parte din categoria legilor organice, potrivit prevederilor art. 73 din Constituţia României, republicată.
3. Potrivit prevederilor art. 75 alin. (1) din Constituţia României, republicată, şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră Decizională.

4. Senatul a respins propunerea legislativă în şedinţa din 4 septembrie 2007.

5. La şedinţa Comisiei au fost prezenţi 18 deputaţi din totalul de 24 de membri.
În urma dezbaterilor, în şedinţa din 16 octombrie 2007, membrii Comisiei, cu unanimitate de voturi, au hotărât să propună Plenului Camerei Deputaţilor respingerea propunerii legislative, având in vedere că amenda nu reprezintă o taxă obligatorie ci o sancţiune care intervine în cazul încălcării unei norme imperative a legii,  stabilită în funcţie de pericolul social al faptei. 
Preşedinte, 

Costică Canacheu 

Către

BIROUL PERMANENT
AL CAMEREI  DEPUTAŢILOR
Vă înaintăm, alăturat, RAPORTUL asupra propunerii legislative pentru modificarea punctului 8 al Articolului unic din Legea nr. 9 din 09.01.2007 pentru modificarea Legii nr. 333/2003 privind paza obiectivelor, bunurilor, valorilor şi protecţia persoanelor, publicată în Monitorul Oficial nr. 30 din 17.01.2007, trimisă cu adresa nr. Pl.x. 571 din 10 septembrie 2007 şi înregistrată cu nr.32/643 din 12.09.2007. 


În raport cu obiectul şi conţinutul acesteia, propunerea legislativă face parte din categoria legilor organice.

Preşedinte, 

Costică Canacheu 

